CELEX: 62013CN0564
Language: mt
Date: 2013-10-31 00:00:00
Title: Kawża C-564/13 P: Appell ippreżentat fil- 31 ta’ Ottubru 2013 minn Planet AE Anonymi Etaireia Parochis Symvouleftikon Ypiresion mid-digriet mogħti mill-Qorti Ġenerali (Is-Seba’ Awla) fid- 9 ta’ Settembru 2013 fil-Kawża T-489/12, Planet vs Il-Kummissjoni

11.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/21
            
         Appell ippreżentat fil-31 ta’ Ottubru 2013 minn Planet AE Anonymi Etaireia Parochis Symvouleftikon Ypiresion mid-digriet mogħti mill-Qorti Ġenerali (Is-Seba’ Awla) fid-9 ta’ Settembru 2013 fil-Kawża T-489/12, Planet vs Il-Kummissjoni
   (Kawża C-564/13 P)
   2014/C 9/33
   Lingwa tal-kawża: il-Grieg
   
      Partijiet
   
   
      Appellanti: Planet AE Anonymi Etaireia Parochis Symvouleftikon Ypiresion (rappreżentant: V. Christianos, avukat)
   
      Parti oħra fil-proċedura: Il-Kummissjoni
   
      Talbiet tal-appellanti
   
   
               —
            
            
               tannulla d-digriet tal-Qorti Ġenerali tad-9 ta’ Settembru 2013 fil-Kawża T-489/12;
            
         
               —
            
            
               tibgħat il-kawża lura quddiem il-Qorti Ġenerali sabiex tiddeċiedi fil-mertu;
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   L-appellanti ssostni li d-digriet tal-Qorti Ġenerali tad-9 ta’ Settembru 2013 fil-Kawża T-489/12 jinkludi evalwazzjonijiet legali li jiksru regoli tad-dritt tal-Unjoni; l-appellanti tikkontesta dawn l-evalwazzjonijiet legali permezz ta’ dan l-appell.
   Skont l-appellanti, id-digriet appellat għandu jiġi annullat peress li l-Qorti Ġenerali interpretat u applikat b’mod żbaljat id-dritt tal-Unjoni f’dak li jikkonċerna l-interess ġuridiku meħtieġ, fid-dritt tal-Unjoni, sabiex tinbeda azzjoni għal dikjarazzjoni li tippermetti li tiġi rrikonoxxuta r-responsabbiltà kuntrattwali, kif ukoll dwar il-kwistjoni ta’ jekk l-imsemmi interess ġuridiku huwiex eżistenti u attwali.